દેશનો સૌથી વધુ શિક્ષિત પ્રદેશ કેરળ જો પૂરની ભયાનક ત્રાસદીમાં સપડાયો હોય તો તેનો અર્થ છે કે આપણા વર્તમાન અને ભવિષ્યને સમજવાની શિક્ષા આપણને આપવામાં નથી આવતી. આપણે સુખ સુવિધાઓની લાલચમાં પ્રકૃતિની ગમે તેટલી અનદેખી કરી રહ્યા છીએ, આપણે તેટલી જ વધુ પૂર અને દુષ્કાળ જેવી પરિસ્થિતિને ભેટવું જ પડશે. સુખ સુવિધાઓથી ભરપૂર સિમેન્ટ, કોન્ક્રીટ અને કાચથી બનેલા આપણા વિશાળકાય બિલ્ડીંગોએ આ પરિસ્થિતિ નિર્માણ કરવામાં મહત્વની ભૂમિકા ભજવી છે.